b'\n_START_ARTICLE_\nVolkswagen Beetle\n_START_SECTION_\nSejarah\n_START_PARAGRAPH_\nBermula tahun 1931, Ferdinand Porsche dan Z\xc3\xbcndapp membangunkan "Auto f\xc3\xbcr Jedermann" (kereta untuk semua orang), kali pertama nama Volkswagen digunakan. Porsche lebih gemar menggunakan enjin 4 silinder rata sejukan udara, tetapi Z\xc3\xbcndapp menggunakan enjin jejari 5 silinder sejukan cecair. Pada tahun 1932 tiga prototaip telah berjaya diuji. Kesemua kereta tersebut telah hilang semasa perang; yang terakhir telah hilang pada tahun 1945 di Stuttgart semasa serangan bom._NEWLINE_Pada tahun 1933, Adolf Hitler menghantar lakaran kepada Ferdinand Porsche bagi cadangan model "Volks-Wagen" ("Kereta Rakyat"), sebuah kereta asas yang mempu mengangkut dua penumpang dewasa dan tiga kanak-kanak pada kelajuan 100 km/j (62bsj). Kereta Rakyat tersebut boleh didapati oleh rakyat Jerman Nazi melalui skim simpanan, dengan harga serendah 990 mark, hampir sama dengan harga sebuah motosikal kecil pada zaman tersebut, dengan pendapatan purata sekitar DM32 seminggu. Ia merupakan antara kereta pertama di dunia yang mana enjinnya berfungsi tanpa menggunakan air. Kereta ini direka khas pada awal perang dunia untuk kegunaan askar Jerman melalui kawasan padang pasir dengan senang.\n_START_SECTION_\nBeetle Baru\n_START_PARAGRAPH_\nPada Pertunjukan Kereta Antarabangsa Amerika Utara 1994, Volkswagen menampilkan "Concept 1", kereta konsep dengan reka bentuk futuristik tetapi mirip model Beetle asal. Reaksi yang menggalakkan di kalangan orang ramai menyebabkan syarikat mengeluarkan kereta tersebut, dan pada tahun 1998, 20 tahun selepas Beetle terakhir dijual di Amerika Syarikat, Volkswagen melancarkan Beetle Baru yang direka bentuk oleh Mays dan Freeman Thomas di studio reka bentuk syarikat di California._NEWLINE_Beetle Baru dikeluarkan di kilang VW di Puebla, Mexico di mana, ironinya, barisan terakhir pengeluaran model Beetle lama dengan enjin sejukan udara dihentikan bagi membolehkan model Beetle Baru yang berasaskan Golf dikeluarkan._NEWLINE_Beetle Baru, dengan enjin (sejukan cecair) di hadapan kereta yang dipacu roda hadapan, hanya berkait dengan model asal pada nama, bentuk umum serta beberapa reka bentuk. Ia ialah sebuah kereta moden berasaskan platform Volkswagen A.'